ועדת הכנסת, כנסת 24, פרוטוקול מספר 117, 2022-06-29 10:07

חוק הבאות: הצעת חוק הבחירות לכנסת העשרים וחמש (הוראות מיוחדות ותיקוני חקיקה), התשפ"ב-2022, בכל הקריאות.

חוק הבאות: הצעת חוק להתמודדות עם תופעת דמי החסות (תיקוני חקיקה), התשפ"ב-2021 (פ/2463/24), של חה"כ רות וסרמן לנדה.

חוק הבאות: הצעת חוק הרשויות המקומיות (מימון בחירות) (תיקון - הגברת עידוד התמודדות נשים לראשות רשות מקומית או מועצה אזורית), התשפ"ב-2022 (פ/3182/24), של חברת הכנסת ענבר בזק וקבוצת חברי הכנסת.

חוק הבאות: נכחו: חברי הוועדה: איתן גינזבורג – מ"מ היו"ר מירב בן ארי שרן מרים השכל בועז טופורובסקיאחמד טיבי יבגני סובה שירלי פינטו קדוש חברי הכנסת:

חוק הבאות: ענבר בזק רות וסרמן לנדה אוסאמה סעדי יוסף שיין נירה שפק עאידה תומא סלימאן מוזמנים: ייעוץ משפטי: ארבל אסטרחן מנהלת הוועדה: נועה בירן - דדון רישום פרלמנטרי: אהובה שרון, חבר תרגומים

חוק הבאות: ב.

חוק הבאות: בקשת יושב ראש ועדת החוקה, חוק ומשפט להקדמת הדיון בהצעות חוק הבאות: 1.

חוק הבאות: הצעת חוק הבחירות לכנסת העשרים וחמש (הוראות מיוחדות ותיקוני חקיקה), התשפ"ב-2022, בכל הקריאות.

חוק הבאות: 2.

חוק הבאות: הצעת חוק ההתיישנות (תיקון מס' 8) (תביעה בשל אחריות לתקיפה מינית או התעללות בקטין), התשפ"ב-2022 (כ/890), לפני הקריאה השנייה והשלישית.

חוק הבאות: ג.

חוק הבאות: קביעת ועדות לדיון בהצעות חוק הבאות: 1.

חוק הבאות: הצעת חוק להתמודדות עם תופעת דמי החסות (תיקוני חקיקה), התשפ"ב-2021 (פ/2463/24), של חברת הכנסת רות וסרמן לנדה.

חוק הבאות: 2.

חוק הבאות: הצעת חוק הרשויות המקומיות (מימון בחירות) (תיקון – עידוד ייצוג נשים במועצה אזורית), התשפ"א-2021 (פ/2151/24), של חברת הכנסת נירה שפק וקבוצת חברי כנסת 3.

חוק הבאות: הצעת חוק הרשויות המקומיות (מימון בחירות) (תיקון – הגברת עידוד התמודדות נשים לראשות רשות מקומית או מועצה אזורית), התשפ"ב-2022 (פ/3182124), של חברת הכנסת ענבר בזק וקבוצת חברי כנסת.

חוק הבאות: 4.

חוק הבאות: הצעת חוק הרשויות המקומיות (מימון בחירות) (תיקון – הגברת עידוד התמודדות נשים לראשות רשות מקומית או מועצה אזורית), התשפ"ב-2022 (פ/3723/24), של חבר הכנסת מאזן גנאים וקבוצת חברי כנסת.

איתן גינזבורג: בוקר טוב, אני מתכבד לפתוח את ישיבת ועדת הכנסת.

איתן גינזבורג: היום יום רביעי, ל' בסיון התשפ"ב, 29 ביוני 2022, על סדר היום מספר נושאים.

איתן גינזבורג: נתחיל בסעיף ג', בקביעת ועדות לדין בהצעות חוק.

איתן גינזבורג: הצעת חוק להתמודדות עם תופעת דמי החסות (תיקוני חקיקה), התשפ"ב-2021 (פ/2463/24), של חברת הכנסת רות וסרמן לנדה.

איתן גינזבורג: במליאת הכנסת נשמעו מספר הצעות.

איתן גינזבורג: המלצת הלשכה המשפטית הייתה להעביר את ההצעה לוועדת החוקה, חוק ומשפט.

איתן גינזבורג: במליאה נשמעו הצעות להעביר את זה לוועדה לביטחון פנים.

איתן גינזבורג: מה סוכם?

ארבל אסטרחן: אני מסתכלת על ההצעה עצמה.

ארבל אסטרחן: אלה תיקונים לכמה חוקים – חוק העונשין, חוק חוקרים פרטיים, מאבק בארגוני פשיעה, איסור הלבנת הון וזכויות נפגעי עבירה.

ארבל אסטרחן: אלה הכול חוקים של ועדת חוקה.

איתן גינזבורג: אנחנו נצביע לפי המלצת הלשכה המשפטית.

איתן גינזבורג: מי בעד העברת החוק לוועדת החוקה, חוק ומשפט?

איתן גינזבורג: אושר

איתן גינזבורג: אין מתנגדים ואין נמנעים.

איתן גינזבורג: החוק יעבור לדיון בוועדת החוקה, חוק ומשפט.

איתן גינזבורג: מדובר בנושאים שתמיד נדונים בוועדת החוקה.

איתן גינזבורג: הצעת חוק הצעת חוק הרשויות המקומיות (מימון בחירות) (תיקון – עידוד ייצוג נשים במועצה אזורית), התשפ"א-2021 (פ/2151/24), של חברת הכנסת נירה שפק וקבוצת חברי כנסת, וכן הצעת חוק הרשויות המקומיות (מימון בחירות) (תיקון – הגברת עידוד התמודדות נשים לראשות רשות מקומית או מועצה אזורית), התשפ"ב-2022 (פ/3182/24) של חברת הכנסת ענבר בזק וקבוצת חברי כנסת, וכן הצעת חוק הרשויות המקומיות (מימון בחירות) (תיקון – הגברת עידוד התמודדות נשים לראשות רשות מקומית או מועצה אזורית), התשפ"ב-2022 (פ/3723/24), של חבר הכנסת מאזן גנאים וקבוצת חברי כנסת.

איתן גינזבורג: במליאה נשמעו קריאות להעביר לוועדה לזכויות הילד.

איתן גינזבורג: המלצת הלשכה המשפטית היא הוועדה לקידום מעמד האישה או ועדת הפנים והגנת הסביבה של הכנסת.

איתן גינזבורג: יש התייחסות?

ארבל אסטרחן: בגדול זה חוק של ועדת הפנים אבל היו תיקונים בוועדה למעמד האישה בנושא של ייצוג נשים ותוספת מימון.

ארבל אסטרחן: לכן זה יכול ללכת לכל אחת מהוועדות.

ארבל אסטרחן: זה גם מה שאנחנו המלצנו לוועדה, או למעמד האישה או לוועדת הפנים.

נירה שפק: אני מזכירה שהחוק הזה בא ליישר קו עם חוק דומה לו שנמצא ברשויות המקומיות והוא נדון בוועדה לקידום מעמד האישה.

נירה שפק: זאת אומרת, כבר היה תקדים על הדבר הזה ואני חושבת שזה נכון כי זאת הוועדה ואלה האנשים שדנו במשמעויות.

נירה שפק: אני מבחינתי אמרתי שאני מוכנה שזה יהיה בוועדת חוקה, חוק ומשפט כי גם שם מצאתי חוקים שדנו.

ארבל אסטרחן: מימון כנסת זה בחוקה.

ארבל אסטרחן: מימון רשויות מקומיות זה בפנים.

נירה שפק: כבר היה דיון כזה וזה היה במקום אחד ואני רוצה שזה יהיה באותה הכתובת.

נירה שפק: העלו כמה אופציות.

נירה שפק: אני רוצה בוועדה לקידום מעמד האישה.

נירה שפק: החוק הזה בא ליישר קו.

נירה שפק: החוק הה נשען על מחקרים, כולל מחקר אחרון שהזמנתי במרכז המחקר והמידע של הכנסת שתומך.

נירה שפק: החוק הזה מציג מה נעשה בעולם בהקשר הזה ובעולם בהקשר הזה נעשו חקיקות דומות.

נירה שפק: באופן מלא אין שוויון לדבר הזה וזה משהו חדש שאנחנו עושים.

נירה שפק: החוק הזה של הרשויות המקומיות והמועצות האזוריות, השיח בא מכך שבעצם יש שני חוקים שונים, חוק הרשויות המקומיות וחוק המועצות האזוריות ולכן זה לא חל עליהן.

נירה שפק: מכיוון שהחקיקה המשפטית שאומרת שצריך ונדרש נעשתה, זה להראות בין לבין מה צריך לעשות, מה המשמעויות של חקיקה בחוקים נפרדים, אישה שבאה להתמודד למועצה אזורית באה עם נתונים הרבה פחות טובים.

נירה שפק: אני מזכירה שהחקיקה של המועצות האזוריות קודם כל לא מאפשרת שמפלגה תוכל לתמוך במועצות אזוריות.

נירה שפק: זאת אומרת, אם אנחנו רואים ברשימה רגילה לרשות מקומית שיש גם את המפלגה שמממנת, הדבר הזה נחסך.

נירה שפק: זאת אומרת, אין אפשרות לממש אותו ואת יודעים את זה.

נירה שפק: בדקנו את זה גם בפעמים הקודמות.

נירה שפק: לא רק שמדובר בשני חוקים שונים ומעצם החקיקה האחרת אין אפשרות לקבל את המימון הזה, לא רק שמתמודד או מתמודדת במועצה – וזה שווה לכולם – לא יכולה לקבל מימון מפלגתי, לא רק שחוק המועצות האזוריות גם לא מאפשר ליצור רשימה שתתחלק בהוצאות כמו במצב ברשויות המקומיות – כל זה מועמס ובנוסף על זה יש את המצב של הנשים והמחקרים כבר אמרו ועשו את שלהם.

נירה שפק: אנחנו יודעים שנשים מרוויחות פחות.

נירה שפק: זאת אומרת, יכולת ההשתכרות והיכולת בבסיס להביא כספים היא אחרת לנשים.

נירה שפק: לא ראיתי שמישהו נלחם על השוויון לפני כן.

נירה שפק: הדבר הנוסף שיש הוא חוק האימהות.

נירה שפק: אנחנו מכירים אותו.

נירה שפק: זה מושג של משרד האוצר שאומר שנשים מופלת בהקשר הזה התקציבי.

נירה שפק: זאת אומרת, אנחנו באים לחקיקה שהיא לא יכולה להיתמך על ידי גופים אחרים כאשר האישה שמתמודדת מראש מרוויחה פחות, יכולה פחות.

נירה שפק: אנחנו מכירים מחקרים שהמרחב – מה שנקרא המילייה - שלה, מכיוון שהיא לא נמצאת בצמתי קבלת החלטות הוא גם אחר.

נירה שפק: אנחנו יודעים מה זה בחירות ברשויות מקומיות.

נירה שפק: אתה בא עם הארסנל של מה שצברת לאורך הדרך ובארסנל הזה הנשים מוחלשות.

נירה שפק: לכן החוק הזה בא לצמצם פערים.

נירה שפק: לא לתת קדימות אלא הוא בא לצמצם פערים.

נירה שפק: אני מקווה שכבוד היושב ראש לא צוחק בתפקידו כיושב ראש אלא כחבר כנסת שמחזיק עמדה.

איתן גינזבורג: גם ליושב ראש יש עמדה.

נירה שפק: דיברתי על הצחוק.

נירה שפק: אני רוצה שתכבד את מה שאני אומרת.

איתן גינזבורג: אני מכבד.

נירה שפק: הצחוק הזה אפילו יותר מחזק אותי בזה שהמלחמה הזאת או הצורך ליצור את צמצום הפערים הזה ואת חוסר הצדק וחוסר השוויון, התגובה של בן אדם שאני מחזיקה כחכם, שאני מחזיקה כשקול, שאני מחזיקה שיודע לקבל החלטות כמו שאתה יודע שאני מעריכה אותך, הצחוק הזה מביא אותי למחשבה שאם בארזים נפלה שלהבת – אני אומרת את זה מהלב ואני אומרת את זה מהראש – משהו כאן לא בסדר ותודעתית יש לי הרבה עבודה לעשות.

נירה שפק: אני לא יודעת מה כאן היושבים ליד השולחן חושבים אבל אין כמו הצחוק שלך לחדד לי שהמלחמה שלי היא מלחמה צודקת.

נירה שפק: אם לא הצלחת להבין את כל מה שאמרתי ואני כאן עם נתונים, וביקשתי מכבוד יושב ראש הוועדה לקידום מעמד האישה להגיע עם המחקרים ואם אלכס קושניר לא היה עסוק עכשיו בוועדת כספים בחוק המכר, הוא גם היה מביא את כל החוקים שהוצגו בפנינו ואת כל המחקרים בנושאים הכלכליים שם רואים שיש פער בין נשים לעומת גברים.

נירה שפק: לא המצאנו את זה.

נירה שפק: זה בארץ ובעולם.

נירה שפק: פתאום, כשאנחנו מגיעים למועצות האזוריות ויש נשים שרוצות להתחרות, נכנסים שיקולים שהם לא מהשיקולים.

נירה שפק: אני אומר שאין כאן שום כוונה ליצור אי צדק.

נירה שפק: יש כאן כוונה להפסיק את אי הצדק שקיים.

נירה שפק: אני מתכוונת להילחם עליו ולכן העמדה שלי בחוק הזה היא להעביר אותו לוועדה לקידום מעמד האישה.

איתן גינזבורג: תודה.

ענבר בזק: אני רוצה לחזק ולהוסיף שהחוק המקורי שמדבר על חוק הבחירות של נשים היה מלכתחילה בוועדה למעמד האישה ולכן זה המקום הנכון.

נירה שפק: אמרתי את זה.

נירה שפק: זה ראית הצירים.

נירה שפק: לא צריך להמציא אותם מחדש.

נירה שפק: הדיונים כבר נעשו.

עאידה תומא סלימאן: בוקר טוב.

עאידה תומא סלימאן: אני חייבת להגיד, כמי שהייתה מעורבת לפני שהגעתי לכנסת – אני תמיד מתגאה בזה שהעברתי חוקים לפני שהגעתי לכנסת, הלוואי עלינו שאני מצליחה כמו אני מצליחה עכשיו.

איתן גינזבורג: זה מה שיפה בהסכמות.

עאידה תומא סלימאן: מה שרע בהסכמות זה שזורקים החוצה חוקים שהם מצילי חיים כמו האזיק האלקטרוני.

איתן גינזבורג: נכון.

עאידה תומא סלימאן: כי מתעקשים פתאום שלא רוצים להעביר את זה וזה חוק מציל חיים.

עאידה תומא סלימאן: אני יכולה להבין שהם רבים כל חוקים אחרים.

עאידה תומא סלימאן: שדורשים תקציב גדול.

איתן גינזבורג: כן, אבל זה לא הנושא שעל סדר היום.

עאידה תומא סלימאן: ביומיים האלה אני מנצלת כל הזדמנות לדבר על האזיק האלקטרוני כי זה חוק שיכול לעצור את מגפת רציחות נשים.

איתן גינזבורג: מסכים.

עאידה תומא סלימאן: או לפחות להוריד את המספר.

עאידה תומא סלימאן: שינוי החוק בעניין בחירות של נשים ורשימות שמשבצות נשים ברשויות המקומיות, אני הובלתי קואליציה די גדולה מהחברה האזרחית שקידמה את החוק הזה ואכן התקיים הדיון על החוק הזה, על השינוי הזה, בוועדה לקידום מעמד האישה.

עאידה תומא סלימאן: לכן אני חושבת שזה חשוב שהנושא יעבור לוועדה לקידום מעמד האישה אבל אני חייבת לומר לך כבוד היושב ראש שהמציאות היא שנשים מקבלות 70 אחוזים מהשכר של גברים, אם הן עובדות בשוק החופשי ואם הן עובדות בשירות המדינה.

עאידה תומא סלימאן: זאת המציאות היום במדינת ישראל.

עאידה תומא סלימאן: אנחנו מקופחות כל יום בענייני השכר.

עאידה תומא סלימאן: 70 אחוזים מהשכר שמקבל גבר באותו תפקיד, באותה דרגה, באותו מקום.

עאידה תומא סלימאן: בואו נתחיל משם.

עאידה תומא סלימאן: אם הנשים כל החיים שלהן מקבלות פחות שכר, היכולת הכלכלית שלהן להתמודד רק בעניין היכולת הכלכלית, הן כבר לא במעמד שווה עם הגברים שרוצים להתמודד.

איתן גינזבורג: מה תעשי במצב שבו ניר ברקת מתמודד מול אדם שאין לו יכולת מימון כמו שלו?

עאידה תומא סלימאן: אני הייתי רוצה לתמוך בזה שאין לו את הכסף.

נירה שפק: אנחנו לא עוסקים במשהו פרסונלי.

איתן גינזבורג: זה לא פרסונלי.

איתן גינזבורג: זה עניין של תפיסה.

איתן גינזבורג: האם אדם עשיר שמתמודד לתפקיד ציבורי בבחירות, יש לו יתרון כלכלי על מועמד אחר – בין אם הוא גבר ובין אם הוא אישה – האם גם שם צריך לעשות שינוי?

נירה שפק: אתה לוקח את זה עוד פעם לפרסונלי.

נירה שפק: יש כאן חקיקה שקיימת.

נירה שפק: יש כאן אמירות.

איתן גינזבורג: אני לא לוקח את זה פרסונלי.

איתן גינזבורג: נתתי דוגמה אבל זאת דוגמה שיכולה להיות בכל מקום אחר.

איתן גינזבורג: תפסיקי לקחת את זה למקום האישי כי זה לא אישי.

איתן גינזבורג: אני מציע לך להפסיק עם זה.

עאידה תומא סלימאן: נירה, תני לענות כי זה זמן הדיבור שלי.

עאידה תומא סלימאן: אני חושבת שאתה מכיר אותי ומכיר את תפיסת העולם שלי.

עאידה תומא סלימאן: אני תמיד מדברת על צדק ושוויון.

עאידה תומא סלימאן: מדברים על צדק, מה ההבדל בין צדק לשוויון.

עאידה תומא סלימאן: פעם מישהו תיאר תאר זה בצורה הכי יפה ואמר שיש מגרש כדורגל, יש חומה ושניים רוצים לראות את המשחק.

עאידה תומא סלימאן: הם לא יכולים לשלם ולהיכנס.

עאידה תומא סלימאן: שניהם רוצים להיכנס.

עאידה תומא סלימאן: אחד יותר נמוך מהשני.

עאידה תומא סלימאן: הנמוך עומד מאחורי הקיר ולא רואה כלום.

עאידה תומא סלימאן: הגבוה יכול להסתכל.

עאידה תומא סלימאן: השוויון אומר, הנה, העמדנו אותם באותו מקום, הם מסתכלים לאותו כיוון, זאת המציאות.

עאידה תומא סלימאן: יש שוויון.

עאידה תומא סלימאן: הצדק אומר שצריך לשים משהו לנמוך כדי שיוכל להסתכל מעבר לגדר בדיוק כמוה גבוה.

עאידה תומא סלימאן: אני תמיד מחפשת צדק ולא שוויון מלאכותי.

איתן גינזבורג: האם כל מועמד לבחירות אישיות צריך לבחון את ההכנסות האישיות של המועמד ולא את המגדר שלו?

עאידה תומא סלימאן: נכון.

עאידה תומא סלימאן: צריך לבחון.

עאידה תומא סלימאן: את זה ניתן לבוחר.

עאידה תומא סלימאן: הבוחר או הבוחרת, כדי שיוכלו לבחון את התכונות האישיות, צריכים שיהיה להם מבחר, צריך שיאפשר גם לנשים להגיע למקום הזה שהן מציעות את התכונות האישיות שלהן כדי לנהל.

עאידה תומא סלימאן: צריך רול מודלינג לנשים אחרות, צריך שתהיה גם אפשרות שהדיונים בתוך המועצות יכללו את נקודת מבטן את הנשים.

עאידה תומא סלימאן: זאת תועלת לכלל האוכלוסייה.

עאידה תומא סלימאן: מבחינתי שגם ימצאו פתרונות למעוטי יכולת שרוצים לרוץ.

עאידה תומא סלימאן: אני אחשוב על זה לקדנציה הבאה.

עאידה תומא סלימאן: אתגרת אותי.

איתן גינזבורג: גם החוק הזה כנראה יהיה בקדנציה הבאה.

איתן גינזבורג: עוד מישהו רוצה להביע את עמדתו ביחס לחוק החשוב הזה?

איתן גינזבורג: לא.

איתן גינזבורג: אם כך, אני מעלה להצבעה.

איתן גינזבורג: המלצת הלשכה המשפטית היא להעביר לוועדת הפנים או לוועדה לקידום מעמד האישה.

איתן גינזבורג: נתחיל עם הוועדה לקידום מעמד האישה.

איתן גינזבורג: מי בעד העברת שלושת החוקים לוועדה לקידום מעמד האישה?

איתן גינזבורג: 6 בעד.

איתן גינזבורג: מי נגד?

איתן גינזבורג: אין.

איתן גינזבורג: מי נמנע?

איתן גינזבורג: אין.

איתן גינזבורג: אושר.

איתן גינזבורג: הצעות החוק יועברו לוועדה לקידום מעמד האישה.

איתן גינזבורג: בשעה 10:50 תהיה הצבעה על רוויזיה.

איתן גינזבורג: בישיבה הבאה.

איתן גינזבורג: בקשת הממשלה להקדמת דיון בהצעת חוק סדר הדין הפלילי (סמכויות אכיפה – מעצרים) (שטח מחיה במיתקני שירות הביטחון הכללי) (הוראת שעה), התשפ"ב-2022.

איתן גינזבורג: ינמק את ההצעה אסף גרינבוים ממשרד המשפטים.

אסף גרינבוים: מדובר בהצעת חוק שלמעשה הממשלה ביקשה להחיל עליה בזמנו, בחודש יולי, דין רציפות.

אסף גרינבוים: ההצעה הזו הונחה על שולחן הכנסת בתחילת חודש יוני ולמעשה אתמול הכנסת לא העבירה את החוק אבל מבחינה מהותית, כיוון שההצעה הזאת הונחה זמן רב על שולחן הכנסת, כיוון שהיא כבר עברה בכנסת ה-23 בקריאה ראשונה, אין שום סיבה שלא לפטור מחובת הנחה.

אסף גרינבוים: התקיימו דיונים בעניינה בוועדת הפנים בזמנו ולכן נבקש מהכנסת לאשר את הפטור הזה.

איתן גינזבורג: מה הכוונה של הממשלה?

איתן גינזבורג: להביא את זה זה יום לקריאה ראשונה?

אסף גרינבוים: כן.

אסף גרינבוים: מוסכם.

אסף גרינבוים: מעבר לכך, נבקש גם פטור משנייה ושלישית.

איתן גינזבורג: מישהו רוצה להתייחס?

איתן גינזבורג: לא.

איתן גינזבורג: נעבור להצבעה.

איתן גינזבורג: מי בעד אישור בקשת הממשלה להקדמת הדיון בהצעת החוק?

איתן גינזבורג: 4.

איתן גינזבורג: מי נגד?

איתן גינזבורג: מי נמנע?

איתן גינזבורג: אושר

איתן גינזבורג: נגד – אין

איתן גינזבורג: אושר.

איתן גינזבורג: החוק קיבל הקדמת דיון.

איתן גינזבורג: הנושא האחרון, בקשת יושב ראש ועדת החוקה, חוק ומשפט להקדמת הדיון בהצעת חוק בהצעת חוק הבחירות לכנסת העשרים וחמש (הוראות מיוחדות ותיקוני חקיקה), התשפ"ב-2022, בכל הקריאות.

איתן גינזבורג: בבקשה, היועצת המשפטית.

ארבל אסטרחן: אני מבינה שוועדת החוקה יושבת עכשיו ולכן הם לא יכלו להגיע לנמק.

ארבל אסטרחן: זה החוק שנלווה לחוק התפזרות הכנסת עם הוראות.

איתן גינזבורג: ישבנו עליו אתמול עד 10:00 בלילה.

ארבל אסטרחן: לכן הם מבקשים לסיים את החוק הזה בהקדם.

איתן גינזבורג: מישהו רוצה להתייחס?

ארבל אסטרחן: זאת הצעה מטעם הוועדה.

איתן גינזבורג: נעבור להצבעה.

איתן גינזבורג: מי בעד הבקשה להקדמת הדיון בחוק בחירות בכל הקריאות?

איתן גינזבורג: מי נגד?

איתן גינזבורג: מי נמנע?

איתן גינזבורג: אושר

איתן גינזבורג: נגד – אין

איתן גינזבורג: פה אחד אורה הבקשה להקדמת הדיונים בכל הקריאות.

איתן גינזבורג: הרוויזיה תתקיים בישיבה הבאה של הוועדה.

איתן גינזבורג: ישיבה זו נעולה.

איתן גינזבורג: תודה.